text: باذنجان بصوص الكريم و البيستو
text: #000003
text: لو حابة تجربي وصفة واحدة و واحدة بس من كل وصفات البتنجان الي نزلتها , فلازم تكون هي ..
text: #000006
text: طعمتها متل مطاعم 5 نجوم, شغلتها سهلة بربع ساعة بتكون جاهزة , مقاديرها قليلة , التوليفة كلها على بعضها جديدة , كمان حتى اولادي الي ما بيحبوا البتنجان حبوها كتير و انا ما اعترفت من شو مكونة , لهيك منهم ما عرفوا شو المقدار و منهم فكروه معكرونة و منهم فكروه دجاج , و انا بكل شر ما قلتلهن انو بانجان الا لوقت ما خلصوا صحونهم و امنت عليهم .. و كنت بتمنى انو قول عنها خفيفة لحتى اعطيها 5 نجوم , بس ما دام فيها كريم بقى ضميري الحي ما كان كتير مرتاح و انا عم اكل منها
text: #000007
text: طيب اذا ما عندك بيستو شو الحل ؟
  الحل انك تقومي متل الحلويين تحضريه و تحطيه بمرطبان و رح يبقى بالبراد فترة طويلة , اكتر من 10 ايام و بالفريزر بيبقى لشهور و لما بيكون عندك بيستو رح يصير عندك فرصة تحضري وصفات اكتر و مجال للابتكار و الابداع .
text: #000008
text: طيب فيكي تستخدمي ريحان مفروم و شوية زيت و صنوبر مفروم و توم عواض عن البيستو ؟
text: #000009
text: لا , لان البيستو لما عم يتحضر و ينترك شوي بالبراد عم نتتغير طعمته و تتشبك النكهات ببعضها و تصير طعمته روووعة . و الفرق انا جربته بنفسي و الفرق انك بالبيستو المجهز رح تقولي يمم يممممم , اما اذا فرمتيلك شوي ريحان و صنوبر مفروم و و رح تقولي... مم
text: #000010
text: و سر الوصفة هو تقطيه البتنجان لاصابع رقيقة شوي , رح تشرب من نكهة الصوص الطيبة و رح تدوب بتمك دوبان , و البتنجان من انواع الخضار الي فيه حيادية نوعا ما لهيك بيخلي الصوص يظهر و يبان على حقيقته ...
text: #000011
text: باذنجان،بندورة،بيستو،جبنة بارمجان،طماطم،كريم سائل،كريم فريش،كريما طبخ
text: #000013
text: وصفات تانية ممكن تعجبك
text: #000014
text: سلطة الباذنجان و الفليفلة المشوية
  خضرة مشكلة على الطريقة التركية
text: #000015
text: موتيني بمهرجان الباذنجان :grin يا ريت كنت بلشتيه بأول الصيف لما الباذنجان كان رخيص و منيح.
text: #000019
text: اشتريت الباذنجان و الكريم و عالتجربة للأسبوع الجاي. هالأسبوع لسا عندي طبخات. بسبب وضعي الحالي كطالبة بطبخ بالعطلة لباقي أيام الأسبوع.
text: #000024
text: من هلا شكرا جزيلا عالوصفة الي أكيد طيبة، و من هلا 5 نجوم، لأنو هون لقيت نوع كريم بس 15% دسم، فالضمير الصحي ما رح يتألم كتير. مجربتو من قبل و كمان طيب. :roll
text: #000025
text: يسلموا إيديكي أخت منى .. جربتها اليوم وطلعت أكتر من رائعة
  وجهزت كمية منيحة من البيستو بانتظار أي وصفات جديدة فيها هالصلصة اللذيذة.
text: #000026
text: صحتين و الف هنا و عافية , بكل لقمة , مبسوطة انها عجبتك و ممنونة تجربتك للوصفات
  انا كمان حضرت بيستو كمية كبيرة و حفظته بالفريزر و في كتير اكلات عم استعملها البيستو , ان شاء الله بتكون على زوءك
text: #000029
text: يا سلام جربتها الأسبوع الماضي و طلعت كتير لذيذة و ظريفة. تسلمي.
text: #000030
text: دخت لما شفت الوصفة المشكلة ماعندي ولا شي من مكوانتها قريبا جدا التجريب بس أعمل البيستو
text: #000032